OpenLLM-France/wikimedia huggingface dataset:
# Sylhet

Sylhet (sylheteraz: সিলট, Silôţ, bengaleraz: সিলেট) Bangladeshko ipar-ekialdeko hiria da, Surma ibaiaren ertzean dagoena. Sylhet bibhagaren hiriburua da. 2011n 479.837 biztanle zituen. Herrialdeko hiriburu espiritual eta kulturaletako bat da, eta bertako dargahek milaka erromes erakartzen dituzte urtero.

## Klima

Datu klimatikoak (Sylhet, Bangladesh) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 25.2 | 27.1 | 30.4 | 30.8 | 30.8 | 30.9 | 30.9 | 31.6 | 31.2 | 30.9 | 29.2 | 26.3 | 29.6 |
| Batez besteko tenperatura minimoa (°C) | 12.9 | 14.2 | 18.1 | 20.8 | 22.6 | 24.4 | 24.9 | 25.0 | 24.3 | 22.5 | 18.4 | 14.0 | 20.2 |
| Euria (mm) | 8 | 31 | 146 | 372 | 569 | 796 | 834 | 621 | 548 | 232 | 30 | 13 | 4200 |
| Iturria: WMO ||||||||||||||

## Erreferentziak

* ↑ Bangladesh: Districts and Cities. citypopulation.de (Noiz kontsultatua: 2019-12-12).
* ↑ WMO. Climatological Information. .

## Kanpo estekak

* (Ingelesez) (Bengaleraz) Webgune ofiziala, scc.gov.bd
* Datuak: Q466221
* Multimedia: Sylhet / Q466221
# Sykes-Picot Hitzarmena

Sykes-Picot Hitzarmena, ofizialki Asia Txikiko Hitzarmena (ingelesez Sykes–Picot Agreement edota Asia Minor Agreement, eta frantsesez Accords Sykes-Picot) Britainia Handia eta Irlandako Erresuma Batua eta Frantziako Hirugarren Errepublikaren arteko ezkutuko hitzarmen bat izan zen, Errusiar Inperioaren onarpena ere izan zuen. Hitzarmen honen helburua Lehen Mundu Gerran Entente Hirukoitzak Otomandar Inperioa garaitzearen kasua emanez gero Ekialde Ertaineko lurralde banaketa zehaztea zen. Hizarmena gauzatzeko negoziaketak 1915eko azarotik 1916ko martxora ezkutuan burutu ziren, eta 1917ko azaroaren 23an Izvestia eta Pravda errusiar egunkari boltxebikeek ezagutzera eman zuten, handik egun gutxira, azaroaren 26an, The Manchester Guardian britainiar egunkariak egiaztatu zuen.
Hitzarmen honek berebiziko garrantzia izan zuen, eskualde honi bere orduko eta etorkizuneko egitura eman baitzion. Irak eta Siriaren arteko muga zehaztu zuen, eta ondorengo Israel eta Palestinaren arteko gatazkan eragina ere izan zuen.
Aditu eta jende askok Mendebaldeko mundua eta Arabiar munduaren arteko harremanen giltzarri edo inflexio puntutzat jo ohi dute. Alde batetik, Lawrence Arabiakoak arabiarrei Otomandar Inperioaren aurka borrokatu eta Britainiar Inperioaren aldeko aliatu bilakatzearen truk Siria Handiaren eremuan aberri arabiar nazional bakar bat sortzeko egin zien zina hautsi zen, eta bestaldetik, Europako bi potentzia kolonialek eremuaren kontrolaren banaketa burutu zuten: Frantziaren esku Turkiaren hego-ekialdea, Iraken iparraldea, Siria eta Libano gelditu ziren, eta Erresuma Batuaren esku, Mediterraneoaren kostaldetik Jordan ibaira zihoan lurraldea, Jordania, Iraken hegoaldea, eta Haifa eta Akre hiri-portuen arteko lur eremu txiki bat ere bai, Mediterraneorako sarbidea izan zezan. Aldiz, Errusiar Inperioak trukean Istanbul, Turkiar itsasarteak eta Armenia bereganatuko zituen.
1918an jada Otomandar Inperioaren porrota aurreikusten zenez, hitzarmena gauzatzeari eta lur eremuak britainiar eta frantziarren artean banatzeari ekin zitzaion. Aldiz, Errusiar Iraultza jazo eta Errusiar Inperioare eta tsarren gobernuaren desegitea jazo zenez, Errusian boterera iritsi berri ziren boltxebikeek 1917ko azaroaren 23an ezkutuko hitzarmena jendaurrean ezagutzera eman zuten, ondorioz "britainiarrak lotsarazi, arabiarrak haserretu eta turkiarrak poztu egin ziren".

## Kanpo estekak

* Sykes-Picot Hitzarmenaren jatorrizko testua ingelesez (Ingelesez)
* Datuak: Q211674
* Multimedia: Sykes-Picot Agreement / Q211674
# Sykkylven

Sykkylven Norvegiako udalerria da. Møre og Romsdal konderrian kokatua dago. 337.68 km² ditu eta 7.491 biztanle ditu.

## Mugakideak

Honako udalerri hauekin egiten du muga:
Stordal Stranda Ørsta Ålesund Skodje Ørskog Fjord Municipality $^{(en)}$

## Kanpo estekak

* Datuak: Q48508
* Multimedia: Sykkylven / Q48508
# Sykeston (Ipar Dakota)

Sykeston Ipar Dakotako hiri bat da. Wells konderrian kokatua dago. 2010ean 117 biztanle zituen, 0,99 kilometro koadrotan banatuta.

## Ikus, gainera

* Wells konderria

## Kanpo estekak

* Datuak: Q21849
# Sykesville (Pennsylvania)

Sykesville Pennsylvaniako borough bat da. Jefferson konderrian kokatua dago. 2010ean 1.157 biztanle zituen, 4,10 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q1181184
# Sylacauga (Alabama)

Sylacauga Alabamako hiri bat da. Talladega konderrian kokatua dago. 2010ean 12.749 biztanle zituen, 252,6 kilometro koadrotan banatuta.

## Ikus, gainera

* Talladega konderria

## Kanpo estekak

* Datuak: Q79477
* Multimedia: Sylacauga, Alabama / Q79477
# Sylhet (bibhag)

Sylhet (bengaleraz: সিলেট বিভাগ; sylhetieraz: ꠍꠤꠟꠐ ꠛꠤꠜꠣꠉ) edo Sylhet Handia (bengaleraz: মহা সিলেট, sylhetieraz: ꠝꠢ ꠛꠤꠜꠣꠉ)Bangladeshko zortzi bibhagetako bat da; herrialdearen ipar-ekialdean dago. 12.635 kilometroko eremua du, eta 2016an 11.291.000 biztanle zituen.

## Barrutiak

| Barrutia | Hiriburua | Azalera (km²) | Biztanleria 1991ko errolda | Biztanleria 2001eko errolda | Biztanleria 2011ko errolda |
| Habiganj barrutia | Habiganj | 2.536,58 | 1.526.609 | 1.757.665 | 2.089.001 |
| Moulvibazar barrutia | Moulvibazar | 2.601,84 | 1.376.566 | 1.612.374 | 1.919.062 |
| Sunamganj barrutia | Sunamganj | 3.669,58 | 1.708.563 | 2.013.738 | 2.467.968 |
| Sylhet barrutia | Sylhet | 3.490,40 | 2.153.301 | 2.555.566 | 3.434.188 |
| Guztira | Sylhet | 12.298,4 | 6.765.039 | 7.939.343 | 9.910.219 |

## Erreferentziak

* ↑ Health Bulletin 2016. Directorate General of Health Services (DGHS), web.archive.org-ek gordea (Noiz kontsultatua: 2019-12-4).

## Kanpo estekak

* Datuak: Q459732
* Multimedia: Sylhet Division / Q459732
ieaBangladeshko bibhagak :
Barishal
Chittagong
Dhaka
Khulna
Mymensingh
Rajshahi
Rangpur
Sylhet :
# Sylmar (Los Angeles)

Sylmar, AEBetako Los Angeles hiriaren kanpoaldeko auzo bat da, Kalifornia estatuan. Hiriaren ipar-mendebaldean dago, San Fernando haranan.
* Datuak: Q3506894
* Multimedia: Sylmar, Los Angeles / Q3506894
# Teno

Teno Txileko erdialdeko komuna eta hiri bat da. Maule eskualdeko Curicó probintzian dago. 2002ko erroldan, 25.596 biztanle zituen.

## Kanpo estekak

* (Gaztelaniaz) Tenoko udalaren webgunea.
* Datuak: Q2383688
* Multimedia: Teno, Chile / Q2383688
# Tenojoki

Tenojoki edo Tanaelva Finlandieraz eta Norvegieraz (Iparraldeko Samieraz: Deatnu), Finlandia eta Norvegiako ibai garrantzitsu eta luze bat da. Ibilaldi gorabeheratsua egin eta bi herrialdeetatik pasatu ostean, Ozeano Artikoan itsasoratzen da. Utsjoki udalerria Finlandian eta Karasjok eta Tana udalerri norvegiarrak bixitatzen ditu eta azken herrialdeko hirugarren ibai luzeena da.
Ibaia, bere izokin ugariagatik da ezaguna mundu mailan, munduko izokin pisutsuena ur hauetan arrantzatua izan zelako 1929. urtean batik-bat. Gainera, bi herrialdeen arteko muga marrakatzen du eta bere delta, Ozeano Artikoan, Europako birjinena da. Ibaia zeharkatzen duen zubirik ezagunena, "Tana zubi" internazionala da, 1948. urtean eraikia, eta Tana eta Utsjoki udalerrian batzen dituena.

## Webgunea

* Webgune ofiziala

## Kanpo estekak

* Datuak: Q829866
* Multimedia: Tana River (Fennoscandia) / Q829866
# Tenno

Tenno Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. 2.002 biztanle ditu, 28,3 kilometro koadroko azaleran banatuta.

## Mugakideak

Tennok honako udalerri hauekin egiten du muga:
Arco Ledro Fiavè Comano Terme Riva del Garda

## Kanpo estekak

* Datuak: Q326968
* Multimedia: Tenno / Q326968
# Tenochtitlán (udalerria)

Tenochtitlán Mexikoko udalerri bat da. Veracruz de Ignacio de la Llave estatuan kokatua dago. 2010ean 5.222 biztanle zituen 86,96 km²ko azaleran. Herriburua [[Tenochtitlán (Tenochtitlán)|Tenochtitlán]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q7700538
* Multimedia: Tenochtitlán Municipality / Q7700538
# Tennille (Georgia)

Tennille Georgiako estatuko hiri bat da. Coweta County konderrian kokatua dago. 2010ean 1.539 biztanle zituen, 4,59 kilometro koadrotan banatuta.

## Ikus, gainera

* Coweta County konderria

## Kanpo estekak

* Datuak: Q1221963
* Multimedia: Tennille, Georgia / Q1221963
# Tennyson (Indiana)

Tennyson Indianako herri bat da. Warrick konderrian kokatua dago. 2010ean 279 biztanle zituen, 0,61 kilometro koadrotan banatuta.

## Ikus, gainera

* Warrick konderria

## Kanpo estekak

* Datuak: Q3299801
* Multimedia: Tennyson, Indiana / Q3299801
# Tenore (argipena)

Tenore izenak adiera hauek ditu:
* tenorea, garaia, ordua (zer tenore da?, zer ordu da?), unea (tenore hartan heldu zen);
* tenorea, aldartea;
* Michele Tenore, italiar botanikoa.

## Ikus, gainera

* Tenorra, gizonen ahotsen artean gorena.
# Tennis for Two

Tennis for Two, euskaraz: «Bientzako Tenisa», 1958ko urriaren 18an William Higginbotham estatubatuar fisikariak garatutako bideo-joko bat da, horretarako Brookhavengo Laborategi Nazionaleko osziloskopio bat konputagailu bati konektatua erabili zuen. Berez, historiako lehenbiziko bideo-jokotzat jo ohi da. Tenis kirolean oinarritua dago.
Jokoa jokalekua adierazten zuen marra berde luze horizontalaz eta jokalekuaren erdian sarea adieraziz zegoen marra txiki bertikal batez osatua zegoen. Jokalariek pilota aterako zen angelua hautatu eta jo egin beharra zuten.

## Kanpo estekak

* Datuak: Q858294
* Multimedia: Tennis for Two / Q858294
# The 40-Year-Old Virgin

The 40-Year-Old Virgin (euskaraz 40 Urteko Birjina) 2005eko Judd Apatow estatubatuar zinema zuzendari eta ekoizleak zuzendu eta ekoiztutako komedia film bat da. Steve Carell, Catherine Keener, Paul Rudd, Romany Malco, Seth Rogen, Elizabeth Banks, Leslie Mann eta Jane Lynch aktoreek antzeztu zuten. Gidoia Judd Apatow eta Steve Carellek idatzi zuten.

## Argumentua

Oharra: Atal honek istorio osoa edo amaiera argitzen du.
Andy Stitzer (Steve Carell) 40 urteko gizon jator bat da, baina bizitzan gauza gutxi egin ditu. Elektrotresna denda batean fakturak zigilatzen erdipurdiko lana du, komiki bildumez beteriko apartamentu ederra, lagun onak... baina bere adineko ia guztiek lortu eta berak oraindik lortu ez duen gauza bat bada. Andyk ez du inoiz sexu harremanik izan.
Bere lankideek Andyk birjintasuna gal dezan saiatuko dira, baina Andy zoriontasuna eta benetako amodioaren atzetik dabil. Andyk bere lanpostuaren parean lan egiten duen Trish (Catherine Keener) izeneko emakumeaz maitemintzean dena aldatuko da. Berarekin neskatan egiten saiatzen den bitartean, Andyk bere burua hobeto ezagutu, bere bizitzako lehentasunak ordenatu eta izaera lotsatia gaindituko ditu.

## Aktoreak

* Steve Carell: Andy Stitzer
* Catherine Keener: Trish Piedmont
* Paul Rudd: David
* Romany Malco: Jay
* Seth Rogen: Cal
* Jane Lynch: Paula
* Elizabeth Banks: Beth
* Leslie Mann: Nicky
* Kat Dennings: Marla Piedmont
* Gerry Bednob: Mooj
* Jordan Masterson: Mark
* Shelley Malil: Haziz
* Jonah Hill: eBayko bezeroa
* Marisa Guterman: Ortesidun neska
* Marika Dominczyk: Bernadette
* Mindy Kaling: Amy
* Mo Collins: Gina
* Kimberly Page: Carol
* Laura Bottrell: Bilerretako urdindun neska
* Stormy Daniels: Bere burua antzeztuz
* Loudon Wainwright III: Apaiza
* Cedric Yarbrough: Ospitaleko 1. aita
* David Koechner: Ospitaleko 2. aita
* Jeff Kahn: Ospitaleko 3. aita
* Kevin Hart: Smart Tech dendako bezeroa
* Rose Abdoo: Jatetxeko ama
* Jazzmun: Emagaldu trabestia
* Nancy Carell: Ospitaleko kontseilaria
* Wyatt Smith: Ezkontzako mutila (krediturik gabe)
* Ann Christine: Kim (krediturik gabe)
* Jenna Fischer: 1. emakumea (krediturik gabe)
* Phyllis Smith: Stitzer andrea (krediturik gabe)

## Kanpo estekak

* The 40-Year-Old Virgin filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q1139794
# The 5th Wave (filma)

The 5th Wave (eusk. Bosgarren olatua) zientzia fikzio generoko film estatubatuarra da. Zuzendaria J. Blakeson eta gidoigilea Susannah Grant izan ziren. 2013ko Rick Yanceyren izen berdinaren nobelan oinarrituta dago gidoia.
Filmaren protagonista nagusiak Chloë Grace Moretz, Nick Robinson, Alex Roe, Maika Monroe eta Liev Schreiber dira.
Filmaren garapena 2012ko martxoan hasi zen, Colombia Pictures enpresak hartu zituenean trilogiaren zinemarako eskubideak, GK films ekoiztetxearekin.
Filmatzea Atlantan, Georgian 2014ko urritik 2015ko urtarrilera arte izan zen.
Estatu Batuetan eta Espainian 2016ko urtarrilaren 22an estreinatu zen eta Mexikon urtarrilaren 29an.

## Sinopsia

Oharra: Atal honek istorio osoa edo amaiera argitzen du.
Lau estralurtar olatu-kolpek lurrean jo egin dute eta dena hondatuta utzi dute. Lehengo olatua mundu osoko itzalaldi bat izan zen, planeta osoko elektrika indar guztia bertan behera geratu zen. Bigarrena olatua uholde erraldoi bat izan zen planetako leku guztietan. Hirugarren olatua izurrite bat izan zen eta laugarren olatua hiltzaile talde bat izan zen, bizirik geratzen zen jendea harrapatzeko eta hiltzeko helburuarekin.
Egoera beldurgarri honetan, Cassie Sullivan, (Chloë Grace Moretz), protagonista, 16 urteko neska nerabe bat, bizirik irteten saiatuko da.
Bosgarren olatuaren egunsentian, humanitatearen azken arrastoen artean eta bizirik jarraitzen duten azkenetako bat izanik, Cassie bakarrik dago bere neba txikiarekin, Sam umearekin. Sam autobus batean utziko du eta bueltatuko dela aginduko dio. Bere peluxezko hartzatxoarekin bakarrik utziko du Sam. Cassiek badaki bere bizirik irauteko aukera bakarra eta bere neba txikia aurkitzeko aukera bakarra, bakarrik egotea dela. Bizi izandako hainbat horrore ostean, pertsonenganako bere konfiantza galdu egin da zeren eta azkenean, bizirik irautea da geratzen diren pertsona guztien helburu nagusia.
Cassieren arrastoa jarraitzen dugu bizirik irauten duen bitartean, Evan Walker misteriotsu eta xarmagarriarekin aurkitzen den arte. Evan nekazari eta iheslari gazte bat da. Cassieren anaia aurkitzen lagundu ahal diona. Cassiek behin betiko erabaki bat hartu beharko du: fidatu Evanekin edo esperantza betiko galdu; bizirik jarraitzea edo hil; dena alde batera utzi edo altxatu eta borrokatu... Eta hori guztia ezinbestean eta hilgarri izango den bosgarren olaturako prestatzen den bitartean.

## Aktoreak

* Chloë Grace Moretz: Cassie Sullivan
* Nick Robinson: Ben Parish/Zombie
* Ron Livingston: Oliver Sullivan
* Maggie Siff: Lisa Sullivan
* Alex Roe: Evan Walker
* Maria Bello: Reznik sarjentua
* Maika Monroe: Ringer
* Liev Schreiber: Vosch koronela
* Zackary Arthur: Sammy Sullivan
* Tony Revolori: Dumbo
* Talitha Bateman: Teacup

## Erreferentziak

* ↑ deadline.com. ‘Ride Along 2’ To Maintain Speed In Second Lap & Push Three Wide Entries Off The Road. .
* ↑ Marshall, JoJo. (2014-4-16). «Movies Chloe Grace Moretz will be killing aliens in 'The 5th Wave'» Entertainment Weekly.
* 1 2 McNary, Dave. (2014-6-27). «Nick Robinson, Alex Roe Join Chloe Moretz in ‘The 5th Wave’» Variety.

## Kanpo estekak

* Datuak: Q17436508
# The Abominable Dr. Phibes

The Abominable Dr. Phibes (euskaraz Phibes Doktore Higuingarria), 1971ko Ronald S. Dunas britainiarrak zuzendutako beldurrezko komedia film bat da. Vincent Price, Joseph Cotten, Peter Jeffrey eta Virginia North aktoreek antzeztu zuten.
Generoaren zaletuen artean kultuzko film estatua bereganatu du. Dr. Phibes Rises Again (1972) jarraipena izan zuen.

## Argumentua

Oharra: Atal honek istorio osoa edo amaiera argitzen du.
1921, Suitza, zirujau talde batej haren emaztea kirurgia ebakuntza kaskar baten ondorioz zendua izan ondoren, Phibes doktore (Vincent Price) maltzurrak mendeku gisa Antzinaroko testuetan aurkitu dituen metodo izugarrien bidez zirujauak hilko ditu. Jada 1925, Londres, Scotland Yardeko Harry Trout (Peter Jeffrey) inspektoreak Phibesen emazteari ebakuntza egin zieten zirujau taldeko burua izan zen Vesalius doktorearen (Joseph Cotten) laguntzaz gizatxar hura atzematen saiatuko dira.

## Aktoreak

* Vincent Price: Anton Phibes doktorea
* Joseph Cotten: Vesalius doktorea
* Peter Jeffrey: Harry Trout inspektorea
* Virginia North: Vulnavia
* Hugh Griffith: Errabinoa
* Terry-Thomas: Longstreet doktorea
* Derek Godfrey: Crow
* Norman Jones: Tom Schenley sarjentua
* John Cater: Waverley
* Aubrey Woods: Goldsmith
* John Laurie: Darrow
* Maurice Kaufmann: Whitcombe doktorea
* Sean Bury: Lem Vesalius
* Susan Travers: Allen erizaina
* David Hutcheson: Hedgepath doktorea
* Edward Burnham: Dunwoody doktorea
* Alex Scott: Hargreaves doktorea
* Peter Gilmore: Kitaj doktorea
* Caroline Munro: Victoria Regina Phibes, Phibesen emaztea argazkietan,

## Kanpo estekak

* IMDBko fitxa irakurgai (Ingelesez)
* Datuak: Q1145807
# The Abominable Snowman (filma)

The Abominable Snowman (euskaraz Elurretako Gizon Beldurgarria) eta AEBetan The Abominable Snowman of the Himalayas (Himalaietako Elurretako Gizon Beldurgarria), 1957ko Val Guest ingelesak zuzendutako beldurrezko film bat da. 1957ko BBCko Nigel Knealen The Creature (Izakia) telefilmean oinarritua dago. Forrest Tucker eta Peter Cushing aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Himalaia, John Rollason (Peter Cushing) doktorea eta Tom Friend (Forrest Tucker) abenturazale nekagaitza Yeti izaki misteriotsua topatu asmoz elkartu eta espedizio batean abiatu dira. Izakiak adimen handia duela jabetzean, Rollason eta Frienden izaera eta motibazio ezberdinek talka egin eta bien arteko gatazka sortuko da.

## Aktoreak

* Forrest Tucker: Tom Friend
* Peter Cushing: John Rollason doktorea
* Arnold Marlé: Lama
* Maureen Connell: Helen Rollason
* Richard Wattis: Peter Fox
* Robert Brown: Ed Shelley
* Michael Brill: Andrew McNee
* Wolfe Morris: Kusang
* Anthony Chinn: Maiordomoa

## Kanpo estekak

* IMDBko fitxa irakurgai (Ingelesez)
* Datuak: Q537475
# The 39 Steps (1935eko filma)

The 39 Steps (euskaraz: "39 eskailera-mailak") suspense filma da, Alfred Hitchcock ingeles zinemagileak 1935ean zuzendu zuena. John Buchan idazle, agintari eta historialariaren 1915eko The Thirty-Nine Steps abenturazko eleberrian oinarriturik dago. Robert Donat, Madeleine Carroll, Lucie Mannheim eta Godfrey Tearle izan ziren aktore nagusiak.
Alfred Hitchcocken filma gehienetan bezala, honako honetan ere agerpen laburra burutu zuen, hain zuzen ere, filmaren hasieran, Robert Donat eta Lucie Mannheim aktoreen pertsonaiak music hall aretoaren kanpoaldean autobusean sartzera doazenean, Hitchcock eta Charles Bennett gidoigilea oinez iragaten dira.
Hainbat egokitzapen izan ditu: The 39 Steps (1959), The Thirty Nine Steps (1978) eta The 39 Steps (2008).

## Argumentua

Oharra: Atal honek istorio osoa edo amaiera argitzen du.
Richard Hannay (Robert Donat) Londres hiriko music-hall areto batean "Oroimen jauna" (Wylie Watson) izeneko oroimen fotografikoa duen gizon baten ikuskizuna ikusten ari da. Bapatean, tiro bat entzun eta liskar bat hasiko da. Iskanbilaren erdian, izututako neska batek (Lucie Mannheim) Richardi berarekin joan daitekeen galdetuko dio. Richardek baiezkoa eman eta bere etxera eramango du...

## Aktoreak

* Robert Donat: Richard Hannay
* Madeleine Carroll: Pamela
* Lucie Mannheim: Annabella Smith
* Godfrey Tearle: Jordan irakaslea
* Peggy Ashcroft: Margaret, baserritarraren emaztea
* John Laurie: John, baserritarra
* Helen Haye: Louisa Jordan, irakaslearen emaztea
* Frank Cellier: Watson sheriffa
* Wylie Watson: Memory jauna
* Gus McNaughton: komertzial bidaiaria
* Jerry Verno: komertzial bidaiaria
* Peggy Simpson: neska gaztea
* Matthew Boulton: Fake polizia

## Kanpo estekak

* The 39 Steps filmaren IMDBko fitxa irakurgai (Ingelesez)
* Datuak: Q501105
* Multimedia: The 39 Steps (1935 film) / Q501105
# The 51st State

The 51st State (euskaraz 51. Estatua) 2001eko Ronny Yu hong kongdar zinema zuzendariaren akziozko komedia filma bat da. Samuel L. Jackson, Robert Carlyle, Emily Mortimer, Meat Loaf eta Ricky Tomlinson aktoreek antzeztu zuten.
Filma Liverpool hirian girotua dago.

## Argumentua

Oharra: Atal honek istorio osoa edo amaiera argitzen du.
30 urtez espetxean egon ondoren Elmo McElroy estatubatuar kimikari buruargiak P.O. S. 51 diseinuzkodroga perfektua ekoiztu du, gainontzeko droga ezagunek baina 50 aldiz efektu handiagoa eta edonor Jainkoa izango balitz bezala sentiarazten duen droga berria. Bere maisulan txikia bitartekaririk gabe saltzea erabaki du, Musker (Meat Loaf) deritzon nagusi gogaikarriaz desegin eta Ingalaterrara joan - bere hitzetan AEBetako 51. Estatua dena - eta halabeharrak derrigortuta Liverpool hiriko Felix Desouza (Robert Carlyle) erdipurdiko gaizkilearekin, hitzontzi galanta izateaz gain estatubatuarrak zeharo gorrotatzen dituen ingelesa. Elmok ez dakiena Musker nagusi ohia atzetik duela da, haren formula kimikoa bereganatzeko asmoz. Ondorioz, Elmoren urratsak jarraitzeko Muskerrak Dakota Parker (Emily Mortimer) hiltzaile harrigarri eta arriskutsua bidali du, Felixen neskalagun ohia dena.

## Aktoreak

* Samuel L. Jackson: Elmo McElroy
* Robert Carlyle: Felix DeSouza
* Emily Mortimer: Dakota Parker
* Meat Loaf: "Musker"
* Rhys Ifans: Iki
* Sean Pertwee: Virgil Kane detektibea
* Ricky Tomlinson: Leopold Durant
* Christopher Hunter: Lawrence
* Nigel Whitmey: L.A. Highway Patrol
* Robert Jezek: Priest
* Jake Abraham: Konokko
* Mac McDonald: M. Davidson
* Aaron Swartz: M. Yuri
* David Webber: M. Jones
* Michael J. Reynolds: M. Escobar
* Junix Nocian: M. Ho-Fat
* Paul Barber: Frederick

## Kanpo estekak

* The 51st State filmaren IMDBko fitxa irakurgai (Ingelesez)
* Filmaren webgunea (Ingelesez)
* Datuak: Q1852729
# The 7th Voyage of Sinbad

The 7th Voyage of Sinbad (euskaraz Sinbaden 7. Bidaia), 1958ko Nathan Juran eta Ray Harryhausen estatubatuar zinema zuzendarien abentura eta fantasiazko film bat da. Mila gau eta bat gehiago arabiar ipuin saileko Sinbad itsasgizonaren pertsonaian eta istorioetan oinarritua dago, nahiz eta jatorrizko Sinbad itsasgizonaren zazpigarren bidaia ipuinaren kontakizunarekin izenburua ez beste batere zerikusirik ez duen. Kerwin Mathews, Torin Thatcher, Kathryn Grant, Richard Eyer eta Alec Mango aktoreek antzeztu zuten. Efektu bereziak Ray Harryhausenek landu zituen.
The Golden Voyage of Sinbad (1973, Sinbaden Urrezko Bidaia) eta Sinbad and the Eye of the Tiger (1977, Sinbad eta Tigrearen Begia) jarraipenak izan zituen.

## Argumentua

Oharra: Atal honek istorio osoa edo amaiera argitzen du.
Sinbad itsasgizonak (Kerwin Mathews) abenturaz beteriko itsas bidai bati ekingo dio, Koloso uharte misteriotsua helmuga duela, bertan Sokurah (Torin Thatcher) azti zitalak Parisa (Kathryn Grant) printzesaren aurka egindako madarikazioa desegin nahi baitu. Printzesa salbatzeko, Sinbadek munstro ugariei aurre egin beharko die, tartean Ziklope giza haragijalea, espatadun eskeletoa, Roc deritzon bi burudun hegaztia eta ahotik sua darion herensugea daude.

## Aktoreak

* Kerwin Mathews: Sinbad itsasgizona
* Kathryn Grant: Parisa printzesa
* Richard Eyer: Barani, Jeinua
* Torin Thatcher: Sokurah
* Alec Mango: Baghdadeko kalifa
* Harold Kasket: Sultana, Parisaren aita
* Alfred Brown: Harufa, Sinbaden morroi leiala
* Nana DeHerrera: Sadi (edota Nana de Herrera)
* Nino Falanga: Itsasgizon zarpaila
* Luis Guedes: Eskifaiako kidea
* Virgilio Teixeira: Ali
* Danny Green: Karim

## Kanpo estekak

* IMDBko fitxa irakurgai (Ingelesez)
* Datuak: Q1545331
* Multimedia: The 7th Voyage of Sinbad / Q1545331